SCB Financial Markets คาดกรอบเงินบาทวันนี้ 32.60-32.90 บ./ดอลลาร์
SCB Financial Markets คาดเงินบาทวันนี้ (30 ม.ค.66) เคลื่อนไหวในกรอบ 32.60-32.90 บาท/ดอลลาร์
SCB Financial Markets คาดเงินบาทวันนี้ (30 ม.ค.66) เคลื่อนไหวในกรอบ 32.60-32.90 บาท/ดอลลาร์
30 ม.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (30 ม.ค.66) เคลื่อนไหวในกรอบ 32.60-32.90 บาท/ดอลลาร์ โดยค่าเงินดอลลาร์สหรัฐแข็งค่าขึ้นในวันศุกร์จากข้อมูลเศรษฐกิจที่แข็งแกร่ง ขณะที่นักลงทุนรอการประชุมธนาคารกลางสหรัฐ (เฟด) และธนาคารกลางอื่นๆในสัปดาห์นี้
ขณะที่สหรัฐฯ เผยดัชนีราคาการใช้จ่ายเพื่อการบริโภคส่วนบุคคลเมื่อวันศุกร์ สะท้อนให้เห็นถึงการชะลอตัวของเงินเฟ้อ ทำให้นักลงทุนคาดการณ์ว่าเฟดจะปรับขึ้นอัตราดอกเบี้ย 0.25% อีก 2 ครั้งก่อนที่จะยุติการขึ้นอัตราดอกเบี้ยในเดือนมีนาคม
ส่วนนักลงทุนจับตาการประชุมของเฟดในวันที่ 31 มกราคม – 1 กุมภาพันธ์ และของธนาคารกลางอังกฤษและธนาคารกลางยุโรปในวันที่ 2 กุมภาพันธ์